EDITOR: 
Bonaire Communication Services N.V. Djabièrnè 14 òktober 2022 Preis:$1.00 


Bishita spesial serka oma Ines 


Pelíkula 
di 
horor 


Página: 4 


sirbiendo BONEIRU pa 
sirbiendo BONEIRU pa 
sirbiendo BONEIRU pa 
sirbiendo BONEIRU pa 
sirbiendo BONEIRU pa 
25 aña 
25 aña 
25 aña 
25 aña 
25 aña 


Nos ta yama tur nos 
Nos ta yama tur nos 
Nos ta yama tur nos 
Nos ta yama tur nos 
Nos ta yama tur nos 
klientenan danki pa e 
klientenan danki pa e 
klientenan danki pa e 
klientenan danki pa e 
klientenan danki pa e 
kkkkkonf 
onf 
onf 
onf 
onfiansa de 
iansa de 
iansa de 
iansa de 
iansa depositá den 
positá den 
positá den 
positá den 
positá den 
nos durante e 
nos durante e 
nos durante e 
nos durante e 
nos durante e 
25 aña nan aki. 
25 aña nan aki. 
25 aña nan aki. 
25 aña nan aki. 
25 aña nan aki. 


Auto Parts & Garage Kaya Bulgaira # 9 


TIN MAS KOS EI TRAS 


Oma Ines tabata masha felis siman pasá djaweps na momentu ku su mainta a habri ku bishita di pastor Ranulfo i 
dr. Miranda, su dokter stimá. Pastor a hasi un bunita orashon ku oma Ines. Oma a bisa: ''Mi ta sinti mi felis i hopi 
kontentu awe." Un kariño ta hasi nos grandinan felis. 


TENE KUENTA KU NOS 
MONUMENTONAN 


/dabboussimotors 

KRALENDIJK-- Kon- 
seho Insular, reuní den re- 
union públiko fechá 11 di 
òktober 2022, tratando e 
punto di agènda “bestuurli- 
jke integriteit en heersende 
angstcultuur bij ambtena- 
ren” den sala di Pasanggra- 
han. 


Konsiderando ku: 
Konseho Insular ta haña 
señalnan di posibel viola- 
shon di integridat, konfl ikto 
di interes, pero tambe di in- 
timidashon, menasa kontra 
empleadonan públiko den 
ehekushon di nan funshon; 
E señalnan aki ta krea 


hopi inkietut i ta tacha e 
konfi ansa di komunidat den 
su aparato gubernamental; 
Resientemente un pu- 
blikashon den medionan 
a trese atrobe bastante 
inkietut pa loke ta kom- 
portashon íntegro di miem- 
bronan di gobernashon, 
pero tambe a hasi men- 
shon di un kultura di miedu 
fuerte bou di empleadonan 
públiko den ehekushon di 
nan funshon; 
Pa honra e prinsipio di 
ophetividat, ta nesesario pa 
un investigashon eksterno 
independiente trese klaridat 
den e situashon ku a surgi. 


Ta disidí: 
Ku Konseho Insular lo 
aserká un büró indepen- 
diente eksterno pa hasi un 
investigashon riba e pu- 
blikashonnan aki i trese 
klaridat. 
Pa enkargá presidio i 
grefi di Konseho Insular 
pa aserká e büró BING na 
Hulanda pa hasi tal investi- 
gashon. I ta pasa pa órden 
di dia. 
Na e moshon aki ta referí 
komo: ‘Moshon Integridat 
Atministrativo i Kultura di 
miedu den kuerpo di ámte- 
nar’. 


Moshon Integridat atministrativo i Kultura 
di miedu den kuerpo di ámtenar 


KRALENDIJK 
– 
Despues di un trayekto 
di durashon largu tokante 
ubikashon di un haf nobo 
di karga pa Boneiru, resi- 
entemente Kolegio Ehe- 
kutivo a hasi un eskoho 
defi nitivo. A base di resul- 
tado di un análisis di kosto i 
benefi sio riba tereno sosial 
(maatschappelijke kosten- 
en batenanalyse - MKBA) 
ku Ecorys BV a ehekutá, 
a resultá ku e ubikashon 


na Hato – kaminda aktual- 
mente tin e mangasina, al- 
gun ofi sina i e shòp di WEB 
– ta ofresé mas tantu ben- 
taha fi nansiero. 
Diputado 
Hennyson 
Thielman ta splika: ‘E ubi- 
kashon nobo lo ofresé su- 
fi siente espasio pa atendé ku 
kònteiner, santu i material 
di konstrukshon ku ta yega 
komo karga. Lo por risibí 
mas barku di karga den un 
forma efi siente, loke lo por 


kondusí na redukshon di 
gastu operashonal i reduk- 
shon di preis pa produkto i 
servisio na konsumidó. Ko- 
legio Ehekutivo a kana un 
kaminda largu, pero eksi- 
toso, kaminda a pone pa- 
sonan konkreto pa realisá 
e proyekto akí na benefi sio 
di nos isla.’ A inkluí e ubi- 
kashon na BOPEC tambe 
den e evaluashon, pero a 
resultá ku gastu di un haf 
di karga na BOPEC ta sali 


konsiderabelmente 
mas 
haltu i ta surpasá e posibel 
benefi sionan. 


Reportahe 
E siguiente paso awor ta 
e reportahe di impakto riba 
medio ambiente (milieuef- 
fecten rapportage - MER) 
ku mester bai formulá. Na 
momentu di diseño i struk- 
turashon di e haf nobo di 
karga lo tene kuenta ku re- 
sultado di e evaluashon di 


Hato ubikashon deﬁ nitivo pa haf 


impakto riba naturalesa i 
e hendenan ku ta biba den 
serkania i tambe ku zonido, 
molèster i tráfi ko. 

Despues di bula pipa pa 
basta tempu, awe si mi ròl di 
Zorro a kaba. Nos hefe di re- 
dakshon nobo a bin bisa mi 
ku mi tin ku skibi VG pa awe. 
No tabatin sentido di saka e 
idea fo’i su kabes tampoko. 
Es ku konosé sa ku e ta un 
señora ku ora e bisa un kos 
t’esei ta hasi i punto. No ta 
diskutí. `Pues ahí vamos`. 
*** 
Permití mi introdusí mi mes, 
Velli Gijsbertha. Promé bo 
puntra, no ta mi nòmber kom- 
pletu esei. E ta un vershon 
kòrtiku di Nirvelli ku mi ma- 
yornan a duna mi. Entretantu 
mi tin 3 aña i 5 luna bibá na 
Boneiru. Mi a subi avion ku mi 
beibi di 10 luna den mi brasa 
e tempu ei, den luna di mei 
lagando mi mayornan i sobrá 
famia. No tabata un desishon 
fásil. Pero tin bes bo tin ku 
sera wowo i dal paso ku kisas 
ta saka bo for di bo komodi- 
dat. `Y así fue`. Ata nos algun 
aña mas leu aki i mi por bisa 
m’a adaptá mi mes. Klaro ku 
mané mi haña un chèns m’a 
subi avion bai wak drechi di 
mi hendenan. Mi no mester 
gaña, mi koleganan ta kòrda 
riba mi den hopi sentido i nan 
ta yuda mi ora mester. Natu- 
ralmente mi ta hopi gradesi- 
do pa esei. 
*** 
Basta ratu mi tabata ta mira 
mi otro koleganan ta kòrda 
na bos haltu den ofi sina di 
BONERIANO ku awe ta dia 
di sea BA, FP, NE i DJ (ma- 
sha ten ku esei). I ami? Slùip 
drenta tras di lèsenar lihé, 
esta pa nan no bini ku e ﬂ a- 
mante idea pa ami bai skibi. 
Mi ta atmití di tabata hari den 
chikí ora mi tende nan ta pa- 
pia nan so ku e pantaya di 
kòmpiuter. “ Kiko mi tei skibi 
awe òf ainda mi no a yega e 
kantidat di palabra ku falta. Ki 
mas mi falta”. Den sierto kaso 
DJ tabata bin bisa mi “Vells 
yuda mi, mi no sa ki skibi”. 
Tin bes mi tabata yud’e i otro 
biá mi tabata hari kana bai. 
Awe mi tin sigur e lo ta hari 
i bisa drechi. Ki mi ke hasi? 
Ta di kuminsá pone riba pa- 
pel mi aventuranan. Kos di 
konta mi ta kere lo tin sigur, 
mirando mi ta mama di un yu 
hòmber di entretantu 4 aña. 
Tur dia tin un kos ta pasa ku 
sea ta laga mi babuká, im- 
preshoná òf krak mi chep. 
Kualke mama lo rekonosé e 
sentimentu aki. 
*** 


KRALENDIJK – “No 
ta kuestion di un artíkulo 
riba medio sosial, pero tin 
muchu mas kos su tras. Ta 
p’esei mi ke a pidi Konseho 
Insular enkaresidamente pa 
atendé ku mi persona den 
mi funshon di gezaghebber, 
pero por fabor tene na bista 
ku e forsanan i interesnan 
ku ta manifestando, no 
ta gezaghebber so nan ke 
pone abou, pero tin hopi 
kos ta hunga tras di e strate- 
gianan akí.” Palabranan di 
gezaghebber Edison Rijna 
den Konseho Insular djára- 
son mardugá, tratando inte- 
gridat di su persona. 
Promé ku el a kuminsá 
kontestá pregunta, Rijna a 
duna un introdukshon ge- 
neral tokante henter e asun- 
tu di e asina yamá ‘onder- 
zoek’ di e organisashon ku 
a skirbi esaki riba medio 
sosial. Komo Gezaghebber 
di Boneiru manera sem- 
per e lo koperá 100% ku 
tur desishon òf petishon 
ku Konseho Insular hasi 
na dje. Konseho Insular ta 
e instituto mayor den nos 


Rijna: "No ta gezaghebber so nan ke pone abou" 
TIN MAS KOS 
EI TRAS 


struktura estatal lokal i e lo 
respetá i enforsá esei 100% 
manera semper el a bin ta 
hasi. 
Interogashon 
Rijna: 
“Manera 
ko- 
nosí, luna pasá mi a keda 
aserká pa un organisashon 
ku ta operá via medio so- 
sial pa duna informashon 
tokante di algun kos ku 
ta pasando na Boneiru i 
tambe tokante mi embol- 
bimentu den esakinan. Mi 
a koperá debidamente i a 
kontestá tur pregunta ku a 
hasi. Pa mi gran sorpresa, 
mi a tuma nota ku no ta 
un entrevista, pero mas òf 
ménos un interogashon, in- 
vestigashon ku ta supuesta- 
mente profundo.”Despues 
di esaki, Rijna a sigui bisa, 
el a saka un komunikado di 
prensa pa duna su opinion 
riba e artíkulo akí ku no 
ta algu investigativo, pero 
mas unu sugestivo, supheti- 
vo i tambe desinformativo. 


Progreso i benefi sio 
Rijna a bisa, Boneiru ta 
kresiendo fuertemente. Tin 


hopi interes di entre otro 
invershonista pa nos isla. 
E aparato públiko, ku e 
gobernantenan, ta hasiendo 
nan máksimo esfuerso pa 
kanalisá i kordiná tur e ini- 
siativanan ku ta presentá. 
Rijna: “Hopi biá ta aser- 
ká mi persona den mi ròl di 
fasilitadó i tata di pueblo, 
pa atendé i resolvé retonan 
pa entre otro individuo- 
nan, invershonistanan tantu 
chikitu komo grandi. Sin 
eksepshon, mi ta purba na 
yuda tur, pasobra nan tin 
derecho di haña atenshon 
i servisio di gobièrnu. Mi 
fokùs 
kontinuamente 
ta 
riba progreso i benefi sio di 
Boneiru i no riba progreso 
òf benefi sio di mi persona, 
òf kualke otro persona.” 


Instrumento pa stroba 
Den tur e turbulensianan 
ku tin últimamente, Rijna a 
duna e siguiente remarke. 
Boneiru ta den progreso 
i meskos ku den yen otro 
pais, ta mira ku ora paisnan 
kuminsá krese, forsanan i 
interesnan grandi ta lanta 
manera un gigante i nan ta 


usando yen instrumento pa 
stroba Boneiru bai dilanti. 
Pues, di akuerdo ku Ri- 
jna, no ta kuestion di un 
artíkulo den medio sosial, 
pero tin muchu mas kos 
su tras. Ta p’esei e kier a 
pidi Konseho Insular en- 
karesidamente pa atendé 
ku su persona den su fun- 
shon di gezaghebber, pero 
tene na bista ku e forsanan 
i interesnan ku ta manife- 
stando, no ta gezaghebber 
so nan ke pone abou, pero 
tin hopi kos ta hunga tras 
di e strategianan akí. Rijna 
a pidi Konseho Insular pa 
keda enfoká riba progreso 
di Boneiru i no pèrdè bie- 
nestar di e pueblo for di bis- 
ta. Boneiru ta bayendo bon, 
pero ‘asina me no bon’, nos 
tin hopi reto. Nos tur kon- 
huntamente mester sigui 
bringa pa hasi Boneiru 
number un den nos region 
i trese bienestar pa henter 
nos pueblo. No duna niun 
hende ò instansia chèns pa 
kibra nos perspektivanan 
ku nos a traha hopi aña riba 
dje, na bienestar di nos isla. 


Interes general 
“Mi ta dispuesto pa at- 
mití ku tal bes den mi en- 
tusiasmo i motivashon sano 
pa yuda entre otro siudada- 
nonan, òf invershonista, mi 
por a kometé eror prose- 
dural. Pero un kos ta sigur, 
hamas i nunka mi a hasi 
algu pa benefi sio personal 
òf pa otro personanan,” e 
promé mandatario a bisa. 
Rijna a bisa fi nalmente, 
semper el a yuda ku mil 
amor, tur esaki segun su 
honor i konsenshi. Un biá 
mas: “Nunka, nunka pa 
benefi sio personal, pero na 
interes general di nos isla.” 


Gezaghebber Edison 
Rijna. 


KRALENDIJK -- Al- 
rededor di 7’or di mainta 
djárason 12 di òktober, un 
aksidente a tuma lugá riba 
e rotònde na Misa di Playa. 
Shofùr di un ‘golfcart’ 
a pèrdè kontròl bai dal den 


Aksidente ku ‘golfcart’ 
un palu di lus. E shofùr a 
deklará ku el a pèrdè kon- 
tròl dor ku e kaminda tabata 
muhá. 
Ambulans a transportá e 
shofùr pa hospital pa trata- 
mentu médiko. 


KRALENDIJK -- Dja- 
mars 11 di òktober polis 
a risibí denunsia di un la- 
dronisia na un akomo- 
dashon turístiko situá na 
Sabadeco. 
Deskonosínan a bai ku 


Ladronisia na akomodashon 
turístiko 
entre otro un spiker Bose, 
un telefòn Samsung koló 
pretu i un estuche di brel ku 
un brel di bista komo kon- 
tenido. 
E kaso ta bou di investi- 
gashon. 

KRALENDIJK – Jef- 
frey Levenstone ta konsi- 
derá e reunion maratóniko 
di Konseho Insular djamars 
anochi komo un pelíkula di 
horor, den kua pensamentu 
maligno i sentimentu di 
vengansa, a prevalesé riba 
pensamentu progresivo i 
sentimentu síviko, kon- 
forme e responsabilidat 
noble komo representante 
di pueblo. 
Levenstone, kende ante- 
riormente tabata diputado i 
miembro di Konseho Insu- 
lar, ta indiká ku e pelíkula 
di horor tabata orkestrá i 
dirigí pa Clark Abraham, li- 


Reunion di Konseho Insular 
Pelíkula di horor 


Jeffrey Levenstone. 


der di Frakshon Demokrat, 
huntu ku su sosio Daisy 
Cofie di Frakshon Coffie. 
E meta di e reunion, ku 
por sierto a keda konvoká 
komo punto di urgensia 
sin ku esaki tabata algu ur- 
gente, tabata pa opstakulisá 
esfuersonan di gobièrnu pa 
trese alivio pa pueblo, den 
e tempu ekonómikamente 
fèrfelu ku nos ta bibando. 


Mas importante 
Levenstone ta di opi- 
nion ku tabatin puntonan di 
agènda mas importante riba 
mesa ku tabata nesesario pa 
finalisá pa asina gobièrnu 


por a yuda siudadanonan 
ku mester di ayudo pa 
drecha nan dak di kas den 
kuadro di plannan sosial 
eksistente. Tabatin tambe 
re-alokashon di medio- 


nan pa yuda trahadónan di 
SELIBON ku tabata hopi 
den notisia últimamente, re- 
alokashon di medionan pa 
start ku e proyekto di trans- 
porte públiko ku ta yuda 
pa saka barionan alehá for 
di isolashon i pa konektá 
nan ku skol, ofisinanan di 
gobièrnu, misa i kanchanan 
di deporte, meskos tambe 
re-alokashon di medionan 
pa yuda ku proyektonan di 
deporte i desaroyo di talen- 
tonan lokal i asina por sigui 
menshoná. 
Ta remarkabel, di akuer- 
do ku Levenstone, ku ta nèt 
e representantenan di pue- 
blo, den e kaso aki Abra- 
ham i Coffie, ku a bai papia 
ku trahadónan di SELI- 
BON, ku a primintí nan ku 
nan lo hasi nan máksimo 
esfuerso pa yuda, pero ku 
na e promé okashon ku ber- 
daderamente nan ta yamá 
pa yuda, ta krea un bochin- 
cha pa kita enfoke for di e 
pueblo den un intento pa 
sasia nan set di vengansa 
kontra gezaghebber i kon- 
tra pueblo. Strobando asina 
pa SELIBON por risibí e 
yudansa ku nan ta warda. 
Naturalmente ta asina, 
Levenstone ta sigui, ku nan 
a hinka e pensamentu ma- 
ligno akí den un bachi su- 
per bunita. Pero nan mester 
komprondé ku nos ta mira 
duars dor di e bachi bunita 
ei. E ta simpel, si bo ta haña 
ku tin intimidashon di tra- 
hadó i ku tin kultura di mie- 
du den e aparato, anto bo ta 
proponé un instansia inde- 
pendiente pa fungi komo 
órgano di keho kaminda 
trahadónan 
anonimam- 
ente por entregá nan keho. 
Hasiendo esaki bo ta duna 
un aporte na solushon di e 
problema i ofresé yudansa 
na e trahadónan pa kua bo 
tin tantu preokupashon. 
Fasil tòg, no ta nesesario 
pa kima òf trata na asesiná 


karakter di ningun hende. 


Krusada krusial 
Levenstone ta indiká pa 
sea konsiente ku Boneiru 
ta pará dilanti di un krusa- 
da krusial pa ku su futuro. 
Esaki ta nifiká ku Boneiru 
awor mas ku nunka mester 
di tur su kabesnan huntu i 
den e mesun direkshon pa 
por yega Roma. 
E elekshon parlamen- 
tario ku ta planiá pa mart 
2023, ta unu importante pa 
Boneiru. Ta imperativo pa 
tur partido ku ta pensa pa ta 
den kontienda, tuma tempu 
i traha nan plan kon pa hasi 
Boneiru mihó. 
Levenstone: “Si bo ta 
di opinion ku e gobièrnu 
aktual no a funshoná bon, 
bin splika pueblo kon abo 
si por hasié mihó. Ta esaki 
pueblo ke tende di boso i 
no e disko rayá di semper, 
ku ta kuminsá ku korup- 
shon i kaba ku korupshon. 
Ni buriku no ta dal su pia 
mas biá na e mesun piedra. 
Pueblo ta kansa di e mesun 
storia, si bo ta di opinion ku 
tin korupshon, anto bo sa 
na unda bo mester ta. Pero 
ora ta trata gobernashon, 
usa tur tempu ku boso tin 
pa duna aporte positivo na 
Boneiru i su futuro. 
Ta esei ta boso funshon 
i ta esei pueblo ke tende di 
boso.” No ta nesesario pa 
mancha nòmber i asesiná 
karakter di ningun hende 
pa logra bo meta. Trata na 
logra bo meta riba bo pro- 
pio méritonan i stòp di trata 
na kaba ku otro. Nos a hasi 
esaki lo sufisiente. Ta basta 
awor, saminá bo konsenshi 
i realisá ku boso akshonnan 
ta tacha Boneiru. Realisá 
ku ya kaba nos ta relativa- 
mente tiki. Di e tiki nan ei, 
ta un man yen tin e pashon 
pa sirbi pueblo. Laga nos 
no kaba ku nan i nos mes, 
Levenstone ta terminá. 


KRALENDIJK-- 
Na 
kuminsamentu di aña, Kue- 
rpo Polisial Hulanda Kari- 
bense a risibí notifikashon 
di un posibel kaso di froude 
den un kompania di hür si- 
tuá na Kaya Internashonal. 
E kompania aki ta atendé ku 
hür di bibienda na nòmber 
di e doñonan tantu pa plaso 
largu komo kòrtiku. Esaki 
tabata motibu pa e tim di 
Kriminalidat 
Finansiero 


Ekonómiko resientemente 
a inisiá un investigashon. 
For di e investigashon a re- 
sultá ku tin sufisiente mo- 
tibu pa sospechá froude i 
falsifikashon. 
Riba djaluna, 10 di òk- 
tober 2022, bou di guia di 
hues komisario i Ministe- 
rio Públiko, e tim di FinEC 
den kolaborashon ku e tim 
di Investigashon Digital 
(TDO) di KPCN a ehekutá 


un búskeda den ofisinanan 
di e kompania, den bibien- 
da di e doño (anterior), den 
un kònteiner i un ofisina di 
atministrashon konektá ku 
e kaso. Ademas a konfiská 
vários dokumento di atmi- 
nistrashon i a sigurá pista 
digital. E tim di FinEC ta 
sigui ku investigashon di e 
kaso. 
Kresementu i desaroyo 
mundial riba tereno finan- 
siero, i huntu ku esaki tambe 
desaroyo den kriminalidat 
finansiero, ta pidi desa- 
royo di konosementu i mas 
kolaborashon den e retnan 
riba tereno di Kriminali- 
dat Finansiero Ekonómiko 
(FINEC). Kuerpo Polisial 
Hulanda Karibense tambe 
a lanta e unidat di FINEC 
huntu ku ‘taakaccent houd- 
ers’ i ta spera di fortalesé 
reshèrshi finansiero i hasi 
Hulanda Karibense mas 
seif dor di e desaroyo aki. 


Operashon eksitoso 
di FinEC i TDO 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 

K R A L E N D I J K — 
Djasabra awor 15 di òkto- 
ber, sentro di salú Bon Bida 
Boneiru ta organisá den 
koperashon ku Cancer Care 
Center Hulanda, un dia di 
konsientisashon. Pueblo di 


Boneiru kompletu ta keda 
invitá na Bon Bida Bonaire 
di 09:00-12:00. 
Riba e dia aki por haña 
informashon serka entre 
otro dietista, dòkter di tra- 
bou, fisioterapista, guia pa 


estilo di bida, onkólogo 
fisioterapista i algun otro 
partner mas. Por haña in- 
formashon riba tur e posi- 
bel retonan ku tin di aber 
ku guia pa un pashènt di 
kanser. 


Bon Bida ta konsientisá 
riba kanser 


KRALENDIJK -- En- 
tidat Públiko Boneiru ke 
rekordá organisadónan di 
evento i aktividat, pa hasi 
nan petishon pa pèrmit 
nesesario na tempu. 
Último tempu mas i mas 
ta nota ku no ta entregá pe- 
tishon na tempu. Esaki por 
kondusí por ehèmpel na 
un situashon kaminda un 
evento òf aktividat, no por 
sigui. 
E término pa hasi pe- 
tishon pa un pèrmit pa ak- 


Entregá petishon 
pèrmit na tempu 


tividat di APK, ta 6 siman 
i pa evento ku artista for di 
eksterior, esaki ta 8 siman. 
Esaki ta nifiká ku e pe- 
tishon mester ta entregá 
6 pa 8 siman promé ku e 
evento. E 
término pa e notifi- 
kashon APK ta 2 siman. E 
petishon ta kompleto ora e 
ta kontené tambe tur e do- 
kumentunan pidí. 
Por yena petishon digi- 
tal tambe. 
Kua ta e pèrmit ku komo 


organisadó tin mester i kua 
ta e prosedura i término 
ku ta konta pa entregá e 
petishon, ta haña tambe 
riba wèpsait di Entidat 
Públiko Boneiru: https:// 
bonairegov.com/pa/empre- 
sarionan/permitnan. 
Pa esaki por tuma kon- 
takto tambe ku departa- 
mento di JAZ via 717- 
5330, ekstenshon 5321, 
òf ekstenshon 2137, òf via 
email 
apk@bonairegov. 
com 


KRALENDIJK -- Dja- 
mars 11 di òktober polis a 
risibí denunsia di ladronisia 
di un skuter koló blanku 
Sym, tipo Xpro, numerá 
MF-162. E skuter tabata 
stashoná ku un lòk di kade- 
na dilanti di un kas situá na 


Ladronisia di skuter 


Kaya Oktaaf. Entre kuartu 
pa diesdos di anochi djalu- 
na 10 di òktober i kuartu pa 
shete di mainta djamars 11 
di òktober, deskonosínan a 
bai ku e skuter. 
E kaso ta bou di investi- 
gashon. 


KRALENDIJK 
-- 
Djaluna 10 di òktober polis 
a risibí denunsiá di ladroni- 
sia na un kas situá na Kaya 
Macario Sint Jago. Entre 
5’or di atardi i binti pa dies 


Ladronisia den bibienda 


di anochi, deskonosínan a 
drenta e kas i a bai ku entre 
otro, un laptop Lenovo, un 
spiker JBL, un tas blou De- 
clathlon i un pasport. 
Ta investigando e kaso. 


KRALENDIJK- 
Ko- 
alishon mes a hinka nan 
kurpa den un kamisa di 
ònsebar. Promé ku a bin 
ku e moshon di nan i esun 
di PDB, frakshon Coffie a 
trese un moshon ku e meta 
pa trese e bèrdat na kla pa 
loke ta trata e akusashon ku 
gobernashon lo ta violando 
e prinsipio di integridat den 
nan prosedernan i tambe 
den nan toma di desishon- 
nan. Esaki segun frakshon 
Coffie. E frakshon den un 
komunikado ta mustra riba 
e vupá di koalishon. 


Moshon 
E moshon tabata basá 
riba e kantidat di señalnan 
ku tabata yega na orea di 


Konseho Insular i di ko- 
munidat boneriano atraves 
di diferente rapòrtnan, pero 
tambe medionan di komu- 
nikashon, 
enkuentronan 
personal ku siudadanonan, 
empresarionan i ku a kul- 
miná den un publikashon 
devastador di e plataforma 
periodístiko 
Follow 
the 
Money. 
Frakshon Coffie ta 
enfatisá i tur hende por 
lesa den e moshon ku lo a 
trata “integridat guberna- 
mental”. Pues lo a analisá 
funshonamentu íntegro di 
henter Kolegio Ehekutivo 
i no solamente un miembro 
di e aktual gobernashon. 
E moshon a pidi Konseho 
Insular i en partikular e 


presidio (lidernan di frak- 
shonnan) huntu ku grefir 
pa aserká un büró eksterno 
independiente pa hasi e in- 
vestigashon aki i ta a su- 
girí pa aserká e büró BING, 
kende ta eksperto riba e 
tereno aki i ku ta gosa di un 
reputashon intachabel. 


Bèrdat 
Mas aleu den e a purba 
pa haña Konseho Insular 
unánimemente pa para tras 
di e moshon aki. Sinembar- 
go frakshonnan di MPB i 
UPB tabata ke pa menshoná 
eksplísitamente gezaghèber 
komo e tópiko di e investi- 
gashon. Esaki pa frakshon 
di Coffie tabata inaksepta- 
bel, ya ku e frakshon ta di 


opinion ku gezaghèber ta 
parti di un Kolegio i komo 
tal su aktuashon ta kargá pa 
henter Kolegio pues a bira 
un aktuashon di Kolegio 
Ehekutivo kompleto. 
Akseptashon di e mo- 
shon lo a enserá ku e trabou- 
nan por a kuminsá mesora, 
miéntras ku den un tempu 
kòrtiku Konseho Insular i 
komunidat boneriano lo a 
haña sa e bèrdat. E bèrdat ta 
importante pa pueblo haña 
sa kiko i unda a bai robes, i 
e konsekuensianan. Alabes 
lo a haña sa ken ta respon- 
sabel pa loke a bai robes. 
Moshon di PDB a haña 
sosten di frakshon Coffie 
ya ku e kier logra e mesun 
meta, esta haña sa ku si bèr- 
dat e gobernashon ta violá 
prinsipionan di integridat. 
E diferensia ta ku e moshon 
di PDB ta e instrumento 
mas pisá ku Konseho In- 
sular por apliká, pero ta 
rekerí un preparashon mas 
kouteloso i ku mester di un 
ordenansa di lei pa aplik’é. 
Ku esaki e lo por dura mas 
largu ku nos a deseá. 


Koalishon 
Pa loke ta e moshon di 
koalishon, frakshon Coffie 
a vota kontra pa algun mo- 
tibu. Nan ta ku ni koalishon 
komo mayoria pero tampo- 
ko Konseho Insular den su 
totalidat, no tin e outoridat 


pa pone gezaghèber riba 
`non-actief` i kuné no por 
instruí e gezaghèber interi- 
no traha ningun komishon, 
miéntras ku gezaghèber 
mes t’ei. Di dos motibu ta 
ku e moshon no ta reflehá 
e tópiko di e agènda ku a 
trata, esta Integridat gu- 
bernamental. E moshon a 
kue direkshon ku ta sola- 
mente gezaghèber mester 
investigá, siendo ku geza- 
ghèber no por aktua riba su 
so, ya ku e ta forma parti 
di un Kolegio i komo tal ta 
henter e kolegio ta respon- 
sabel. Komo ta un moshon 
ku na pareser di frakshon 
Coffie no ta ehekutabel, el 
a pèrdè tur forsa. Pió ainda, 
koalishon a hinka nan mes 
den un kamisa di ònsebar i 
mester a kore traha un ko- 
munikado pa trata na splika 
kiko nan tabata kier men ku 
e moshon. Un konklushon 
por saka, esta nan no kier a 
karga ningun responsabili- 
dat di nan funshon di kòn- 
tròl, pero a hinka e asuntu 
bèk den man di gezaghèber 
i a spar nan diputadonan. 
Finalmente 
frakshon 
Coffie ta duna di konosé 
ku mirando e diskushonnan 
rondó di e tema aki, a kon- 
siderá pa trese nan punto 
di bista dilanti pa loke ta e 
moshon ku a presentá den 
Konseho Insular mardugá 
di djamars pa djárason. 


Segun Frakshon Coffie: 
Koalishon a kometé vupá 

KRALENDIJK – Sus- 
pendé i saka gezaghebber 
for di funshon, no ta un re- 
sponsabilidat di Konseho 
Insular, sino Rei ku ta duna 
e mandato na minister di 
asuntunan interino i Rela- 
shon di Reino. 
Esaki ta reakshon di 
gezaghebber Edison Rijna 
riba e desishon di Konseho 
Insular pa manda su perso- 
na ku dos siman di fakansi 
obligatorio. 
Djamars 11 di òktober 
tabatin un reunion públiko 
di Konseho insular ku a ter- 
miná djárason den oranan 
tempran di mainta. 
Ku voto di 5 pro i 4 kon- 
tra, Konseho insular a bai 


Suspendé òf saka gezaghebber di funshon 
Rei ta duna mandato na minister 


di akuerdo pa instruí geza- 
ghebber interino pa kordiná 
un investigashon pa eksper- 
tonan independiente riba e 
presunto indikashon di vio- 
lashon di integridat di parti 
gezaghebber. 
Gezaghebber Rijna ta 
amplia riba e desishon di 
Konseho Insular: 
“Den e moshon ta in- 
diká ku dentro di dos siman 
despues di komienso di e 
investigashon, ta presentá 
resultado i posibel reko- 
mendashonnan na Konseho 
Insular. 
Tambe den e moshon 
tin e petishon pa durante e 
periodo di e investigashon 
aki mi persona lo no ta ak- 


tivo den funshon di geza- 
ghebber.” 
Sin drenta muchu den 
e aspekto tékniko di e mo- 
shon akí, Rijna ta aklará ku 
pa lei nombra, suspendé i 
saka un gezaghebber for di 
funshon, no ta un respon- 
sabilidat di Konseho In- 
sular, sino Rei ku ta duna 
e mandato na minister di 
asuntunan Interino i rela- 
shon ni Reino. 


Klaridat 
Rijna: “Mi a reflehá hopi 
e último oranan akí riba e 
intenshon di e moshon i ta 
komprondé ku Konseho In- 
sular ke trese klaridat riba 
riba sierto informashon ku 


a keda publiká resiente- 
mente tokante funshona- 
mentu di mi persona komo 
gezaghebber. 
Pasobra mi persona ta 
haña importante pa trese 
klaridat den e situashon akí, 
mi a tuma desishon ku mi 
ta bai krea tur espasio pa un 
investigashon. Pa e motibu 
akí mi a disidí ku na ko- 
mienso di e investigashon 
ta skohe pa bai ku fakansi 
pa dos siman, en espera di 
e konklushon di e investi- 
gashon. Mi tin tur konfiansa 
ku un investigashon di for- 
ma transparente i ophetivo 
ta tuma lugá i mi ta deseá 
e ekspertonan akí tur klase 
di sabiduria i éksito pa nan 


por realisá nan trabou.” 
Durante su periodo di 
ousensia, manera ta stipulá 
den lei, segun Rijna, geza- 
ghebber interino lo tuma e 
tareanan. 
Mundu ta pasando den 
un desaroyo aselerá di kua 
nos isla tambe ta eksperen- 
siá esaki. Tur indikashon di 
presunto violashon di inte- 
gridat, òf falta di transpa- 
rensia por stroba e desa- 
royo positivo. 
Pa e motibu ei e ta hasi 
un súplika urgente na ko- 
munidat den su totalidat. 
Laga nos no spekulá i krea 
insinuashonnan, pero war- 
da resultado di e investi- 
gashon. 


TENE KUENTA KU NOS 
MONUMENTONAN 


ons Club, spesialmente Henry Toré, a realisá 21 aña pasá ku 
hopi esfuerso, ta idéntiko ku e loke a usa den rehabilitashon 
di Parke Wilhelmina. E alrededor di e kápsula ta parti dje 
monumento. 
Ta parse ku e monumento di kápsula di tempu ta pará den 
kaminda. E lo ta stroba e arkitektonan pa realisá nan vi- 
shon. 35 Aña pasá tambe e arkitektonan ku a diseñá remo- 
delashon di Parke Wilhelmina a usa e argumento aki. E mo- 
numento di Van Walbeeck i e banki ‘W’ tabata den kaminda. 
Banda di destrukshon di (parti) e monumento di Lions apa- 
rentemente no a tene kuenta ku den Kaya Grandi, riba asera, 
tin diferente obra di artista Asyla ten Holt, esta e konosido 
flamingonan di grastèn. 
Nos ta kere ku loke a yega haña na monumento i otro ophe- 
tonan ku balor históriko-kultural pa nos, mester sa kon pa 
realisá e ideanan ‘bunita’ alrededor di loke a yega haña. 
Gobièrnu mester tin wowo i kontròl riba e kosnan aki. Por 
ehèmpel embolbí un instituto manerta FuHiKuBo (Fun- 
dashon Históriko Kultural Boneriano) den proyektonan asi- 
na. No mishi ku nos monumento i ophetonan ku pa nos, 
boneriano, tin balor. 


E siman aki trabounan a kuminsá pa duna Kaya Grandi un 
imágen nobo. Un bunita inisiativa ku niun hende por ta kon- 
tra. Kada proyekto ku por duna un balor agregá na Boneiru 
ta di aploudí. Loke sí ta di lamentá ta e echo kon, den real- 
isashon di tipo di proyektonan aki, hopi biá no ta tene kue- 
nta ku nos monumentonan i nos herensia kultural-históriko. 
Den pasado a sosodé na diferente okashon ku arkitektonan 
no a tene kuenta ku nos monumentonan na momentu ku nan 
a diseñá proyektonan di embeyesimentu di nos sentro di si- 
udat. Por ehèmpel e rehabilitashon di Parke Wilhelmina den 
añanan ochenta. Nan a bai asina leu te asta pa destruí dos 
monumento (Johan van Walbeeck i e banki ‘W’), no opstan- 
te protesta ku tabatin di entre otro Broertje Janga, Juliana 
Chatlein i vários otro persona. A traha un banki ‘W’ nobo, 
miéntras ku a kita e plakat riba e monumento di Johan van 
Walbeeck i skond’é otro kaminda. 
Awor historia ta ripití. Djárason a destruí e monumento di 
Bonaire Lions Club. A kibra e ‘kurá’ i flur alrededor di e ká- 
psula di tempu. Un destrukshon pa e korant aki, ku ta para 
na defensa di nos patrimonio kultural-históriko, inaseptabel. 
E motibu ku a usa pa ‘maltratá’ un opheto ku Bonaire Li- 

Programanan di Bonaire.tv 
TELBO kanal 70 
Flamingo TV kanal 23 


PÈRDÈ DI GANA 
"Digno Bo ta, nos Señor i nos Dios, pa risibí gloria i onor i 
poder; pasobra Abo a krea tur kos, i pa motibu di 
Bo boluntat nan tabata eksistí, i a wòrdu kreá." 
Revelashon 4:11(BS) 


Ta masha komun pa kere i aseptá ku segun sientífi konan, 
un skeleta di hende o bestia ku nan a deskubrí por tin mio- 
nes di aña. 
Meskos tambe ta masha komun pa rasoná i duda di e bèr- 
dat di Dios Su eksistensia. 
Hende ta lucha pa kere e eksistensia di Dios. E motibu ta 
simpel, te den e profundidat di hende, nos tur sa ku Dios 
ta eksistí. El a krea nos pa Su gloria, i nos kurason no ta 
haña pas tanten ku nos no konektá kunÉ. Ta p’esei e lucha 
interior tei konstantemente. 


Mas sientífi konan lucha pa proba ku no tin Dios, mas evi- 
densia nan ta haña ku Dios ta eksistí di bèrdat i ku Beibel 
ta e Bèrdat. 
Na momento ku nos pone Fe den Dios na práktika i laga ra- 
sonamentu humano para un banda, nos lo haña pas men- 
tal. Nos wowonan spiritual lo habri, i nos lo komprendé e 
Bèrdat. Esta ku nos ta pekador ku meresé kastigu i ku He- 
sus siendo Dios a tuma nos kastigu riba djE. Pa nos haña 
salbashon i bida eterno. Pasobra nos alma ta anhelá na su 
Kreador, esta Señor Dios. 


Na momento ku nos realisá ku nos ta pèrdè si nos gana e 
lucha kontra e Bèrdat di e eksistensia di Dios, Fe ta bini na 
akshon i nos wowonan spiritual ta habri. 


Luchando kontra Dios nos ta pèrdè di gana. 


Miralda Paula-Frans 
Produkshon PGM 

12.00 Sitionan Marka: 
Awa di Lodo i San Jose 
13.00 Aki Boneiru: 
Sigfrido Marchena, Raymond 
Bernabela, Orlanito Frans 
14.00 Herensia Korsou: 
Hendrik Vis i 
Inecio (Lacho) Janga 
15.00 BAPA: 
Juamar (ManJam) Nicolaas 
16.00 Aktualidat: 
Dick Drayer 
17.00 Aki Boneiru: 
Christiaan Zweers 
18.00 Herensia: 
Jaime Janga 
19.00 BAPA: 
Andres 'Adi' Figaroa 
20.00 Herensia Korsou: 
Freddy Henny 
(Floyd Patterson Jr.) Dalnoot 
21.00 Aki Boneiru: 
Trio Los Principes.mp4 
22.00 Herensia: 
Ilse Coffi e 
23.00 BAPA: 
Nando ku Carlos Domacassé 
Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


KRALENDIJK- MPB 
ta enfatisá ku no a a skòrs 
gezaghèber òf ku a pone 
gezaghèber riba nòn aktif. 
Esaki no ta posibel paso- 
bra no ta konseho insular a 
nombra e gezaghèber sino 
ta Rey Hulandés. 
E señal di posibel vio- 
lashon di integridat di parti 
di gezaghèber a yega na 
miembro nan di konseho 
insular. Integridat den polí- 
tika ta di sumo importansia 


MPB ta enfatisá: 
Konseho Insular no a suspendé gezaghèber 


pa bo por krese bon gober- 
nashon i konfi ansa ku e 
pueblo mester tin den su 
mandatarionan i tambe nan 
representante di pueblo. 
Tur mandatario òf un 
miembro di konseho in- 
sular por keda afektá pa 
señalnan di integridat den 
su kontra. Kisas el a hasi 
algu inkonsientemente pero 
maske kon chikitu e señal 
ta, mester trata i papia riba 
esaki pa asina por madurá 


den komportashon i sòru pa 
sierto kosnan no tuma lugá 
mas. 
Dia 29 di yanüari 2019 
konseho insular di Bonei- 
ru a aprobá un asina yamá 
‘Akuerdo di Integridat’ pa 
loke ta trata integridat den 
polítika i kon ta atendé ku 
mandatarionan den kaso- 
nan di posibel violashon di 
integridat. 
E moshon presentá dor 
di koalishon di MPB-UPB 


ta basá kompletamente riba 
e ‘Akuerdo di Integridat’. 
Sin distinshon di persona, 
koló polítiko òf kredo, e 
koalishon a aktua manera a 
keda palabrá. 
E ta un dokumento ku a 
fi rma boluntariamente i nos 
a komprometé nos mes pa 
sigui e prosedura manera 
deskribí den e dokumento. 
E ‘Akuerdo di Integridat’ 
tampoko no por wòrdu en- 
forsá hurídikamente. 


Partidonan di koalishon 
ta haña importante pa alsa 
e proseso riba polítika par- 
tidista. Koalishon tin e kon- 
fi ansa ku e resultadonan 
i rekomendashonnan aki 
dos siman ta konosí. Geza- 
ghèber manera a spera di 
dje lo duna tur koperashon 
i boluntariamente el o duna 
tur espasio pa e investi- 
gashon kana su kaminda 
bou di kordinashon di e 
gezaghèber interino. 


KRALENDIJK 
-- 
Djasabra 8 di òktober alre- 
dedor di kaurtu pasá di dos 
di mardugá, un aksidente 
ku un skuter a tuma lugá 
riba Bulevar Gobernador 
Debrot. Shofùr di e skuter 
tabata manehá sin lus i ade- 
mas den direkshon prohibí. 
Un patruya a eksigí e shofùr 
pa stòp, pero e shofùr no a 


Manehá iresponsabel ta 
resultá den aksidente 
tende i a sigui kore ku ve- 
losidat haltu den direkshon 
Hato. Djis despues un pa- 
truya a topa ku un skuter 
benta abou na Hatro, mei- 
mei di kaminda. Seguida- 
mente e agentenan a mira 
dos mucha hòmber kore bai. 
Despues di un persekushon 
kòrtiku na pia, a alkansá e 
mucha hòmbernan. 


Komo ku nan tabata 
sangra, a yama ambulans 
na e sitio. Ambulans a 
transportá ámbos pa hospi- 
tal pa tratamentu médiko. 
Ta trata di dos mucha 
hòmber menor di edat, unu 
di 17 aña i unu di 8 aña. 
Polis a papia di manera 
estrikto ku e nan i nan ma- 
yornan. 


KRALENDIJK -- En 
konekshon ku e kaso di la- 
dronisia di kabritu pa e kua 
a pone denunsia djaluna 3 di 
òktober, polis a detené dos 
sospechoso. Djabièrnè 7 di 
òktober, a detené e hòmber 
di inisial M.C. di 24 aña di 
edat i djadumingu 9 di òk- 
tober a detené e hòmber di 


Detenshon ladronisia di 
kabritu 
inisial J.M.S.W. di 20 aña 
di edat. A detené tur dos so- 
spechoso en konekshon ku 
ladronisia. 
A gara e sospechosonan 
den e akto djaluna 3 di òk- 
tober ora nan tabata hòrta 
kabritu den bisindario di 
Lagun, pero nan a logra hui 
e sitio. 

KRALENDIJK - For di 
15 di òktober 2022, e angua 
nobo ku bo ta bolbe pasa 
kontra corona ta disponibel 
pa un protekshon ainda mas 
mihó kontra e variante ómi- 
kròn. 
Ekspertonan ta spera un 
ola nobo di corona den e 
último lunanan di aña ora 
kantidat grandi di bishi- 
tante bini Boneiru. E angua 
ku bo ta bolbe pasa tin ku 
redusí e chèns pa kontagio 
i redusí e chèns ku hopi 
tempu despues di un kon- 
tagio, hende tin keho ainda. 
Ta yama esaki tambe ‘long 
covid’. 
Hende grandi ta vulne- 
rabel. Serka nan e protek- 
shon ku e angua di corona 
ta duna ta baha despues di 
un tempu mas rápido ku 
serka hende mas hóben. 
Ora hende grandi kontagiá, 
nan tin mas chèns pa bira 
hopi malu i bai hòspital. E 
departamento di Salubridat 
Públiko ta konsehá amigu 
i famia di hende grandi 
pa pasa e angua di corona 
nobo. Asina nan ta protehá 
hende grandi den nan ser- 


Pa mihó protekshon: 
Angua nobo kontra Corona 


kania. 
Ora tin hopi kontagio, 
ménos hende ta bai traha. 
Esei por tin konsekuensia 
pa empresa, horeca, i skol- 
nan di deporte. Tambe e 
preshon riba kuido por ou- 
mentá, ku ta pone ku hòspi- 
tal ta yena i mester di medi- 
da èkstra. Pa prevení esaki, 
ta importante pa hende vul- 
nerabel manera personanan 
ku sobrepeso serio, malu di 
suku òf preshon haltu p.e., 
bolbe pasa e angua kontra 
corona. I tambe ku hende- 
nan salú ta pasa e angua ku 
bo ta bolbe pasa pa protehá 
nan mes i otro. Den kurso 
di tempu, e konosementu 
tokante e vírùs di corona a 
kambia. For di un tempu 
kaba, ekspertonan ta kere 
ku e vírùs ta keda pa hopi 
tempu mas meimei di nos. 
Pa un bon protekshon 
kontra e vírùs di corona 
ta nesesario pa ripití e an- 
gua kontra corona. P’esei 
e nòmber ‘angua ku bo ta 
bolbe pasa’. No tin dife- 
rensia entre e angua di 
buster i e angua ku bo ta 
bolbe pasa. Pero e nòmber 


‘angua ku bo ta bolbe pasa’ 
ta mustra ku hende por pasa 
e angua mas biaha, meskos 
ku e angua di grip. Na Bo- 
neiru ta usa e angua ku bo 
ta bolbe pasa di Pfi zer. 
E angua ku bo ta bolbe 
pasa ta pa siudadanonan di 
12 aña i mas bieu ku ante- 
riormente a pasa dos angua 
di corona. 
Hendenan riba ochenta 
aña ta haña e angua ku bo ta 
bolbe pasa promé. Djasabra 
15 di òktober nan por bolbe 
pasa e angua kontra corona 
na SGB na Playa. Despues 
di esaki otro gruponan di 
edat ta na bùrt. Siudada- 
nonan no mester traha sita 
pa bolbe pasa e angua kon- 


tra corona pasa. Ta asina si 
ku nan mester pasa angua 
den e siman ku nan grupo 
di edat ta na bùrt. E depar- 
tamento di Salubridat Pú- 
bliko ta partisipá via www. 
bonairegov.com i medio- 
nan di komunikashon ki 
dia kua grupo ta na bùrt. 
Den futuro no ta pasa an- 
gua mas na Kompleho 
Deportivo Jorge Nicolas. 
Tampoko no ta pasa angua 
mas den un espasio apart. 
Salubridat Públiko meskos 
ku na Aruba i Kòrsou, ta 
bai pasa grupo di hende an- 
gua na mes momentu den 
ún espasio. 
Hendenan ku ke esei, 
por pasa e angua den un es- 


pasio apart. Esaki ta e ske- 
ma di lugánan kaminda siu- 
dadanonan por pasa e angua 
ku bo ta bolbe pasa i e or- 
anan pa hasi esaki: Djalu- 
na 
Klup Chines na La 
Sonrisa Ballpark 
09:00 – 12:00 Djamars 
Klup Chines na La Sonrisa 
Ballpark 
09:00 
– 
12:00 Djaweps 
R u - 
cardi Lounge, (eks klup di 
Real Rincon) 09:00 
– 
12:00 Djasabra 
SGB 
Playa, Kaya Frater Odul- 
fi nus 09:00-16:00 Mira 
riba www.bonairegov.com 
pa mas informashon tokan- 
te e angua ku bo ta bolbe 
pasa i e dianan pa pasa an- 
gua òf yama 0800 0800. 


Un reunion di komishon fiho lo tuma lugá riba djabièrnè 14 
òktober 2022 di 09.00 pa 13.00 or den sala di reunion di 
Konseho Insular den Passangrahan. Ta trata di e reunion di 12 di 
òktober ku no a tuma lugá debí na falta di korum. 
Agènda: 
1. 
Apertura / partisipashon; 
2. 
Oportunidat pa suidadano hiba palabra; 
3. 
Stipulashon di agènda; 
4. 
Stipulashon di un relato kòrtiku i lista di desishon di 24 
di ougùstùs 2022 (ER-2022000420 i 08 sèptèmber 
2022 (ER-2022000439); 
5. 
Splikashon riba diseño di presupuesto 2023 di Entidat 
Públiko Boneiru; 
6. 
Klousura. 
Pa tratamentu di punto di agènda 5 ta invitá Kolegio Ehekutivo. 
Ta publiká e konvokashon akí riba e parti públiko di e sistema di 
informashon di Konseho Insular 
(www.konsehoinsular.com) i te asina leu ku ta aplikabel, manera 
ta kustumber ta pone e dokumentunan enbolbí disponibel pa tira 
bista aden na grefi. Ta transmití e reunion ‘live’ atrabes di Nos Tv 
i Dutch Caribbean TV i via radio atrabes di Alfa FM 93.1. Por 
sigui e reunion tambe riba nos página di Facebook i youtube.. 
E.E.J. Tjin Asjoe 
Presidente 


REUNION KOMISHON FIHO MANEHO I SOSTEN 

Evert Piar, a kore pasa serka su amigu Dennis Sanipoen, kende ta riba trabou. Nan 
kara ta kontentu, pero no ta den ambiente di fiesta nan ta. Dennis ta trahando i nan 
ta kontentu , pasobra e servisio ku Evert a risibí, e ta satisfecho kuné. Meskos Den- 
nis, tambe ta sintié kontentu, ku e por a hasi un hende felis, dunando bon servisio. 


Un trahadó, 1 kliente 
kontentu 


KRALENDIJK – Lan- 
do Fransisca i su empresa 
a introdusí pa algun tempu 
kaba e medio di transporte 
konosí komo iBOT, desa- 
royá den añanan nobenta 
pa e kompania merikano 
Segway Inc., na Boneiru. 
Lando tin algun dje 
aparatonan aki, pero no ta 
mira nan riba kaya. Seg- 
way Inc. ta spesialisá den 
desaroyo i produkshon di 
medionan di transporte 
personal di dos wil. 
E iBOT ta kai den es- 
aki, un vehíkulo ku uni- 
datnan polisial i militar ta 
usando hopi rònt mundu. 


Lando Fransisca a introdusí iBOT 


Lando Fransisca djára- 
son tabata moviendo riba 
un medio di transporte asi- 
na den Playa durante bishi- 
ta di un barku di turista. 
El a splika ku su kom- 
pania tin diferente dje me- 
dio di transporte aki, pero 
ta hasi uso di nan sola- 
mente den nan ‘tour’-nan 
pa turista. Ta hiba nan un 
sitio na parti sùit ku pikòp, 
na unda ta baha nan pa 
laga turista kore riba nan. 
E vehíkulo ta fásil pa 
kore. E ta operá riba balan- 
sa di e persona ku ta kor’é. 
Si lèn dilanti e ta kuminsá 
kore. 


KRALENDIJK – Den 
kuadro di trabounan pa dre- 
cha Kaya Grandi a destruí 
e siman parti di e monu- 
mento ku Bonaire Lions 
Club a krea na 2002. Ta un 
monumento en konekshon 
ku selebrashon e tempu ei 
di 40 aña di e klup di servi- 
sio. Na e okashon a pone un 
kápsula di tempu na e sitio. 
Informashon 
di 
kua 
BONERIANO ta disponé 
ta indiká ku situashon ta- 
bata tenso e último dianan 
tokante e kápsula, te asta ku 
Henry Toré, miembro di Li- 
ons ku a bini ku e idea pa e 
kápsula di tempu, mester e 
intervení. 
Manera ta konosí, e di- 
anan ku a pasa a kuminsá 
ku rehabilitashon di Kaya 
Grandi. E promé trabounan 
ta tuma lugá na e espasio 
pariba di Passangrahan, na 
unda desde 2 di febrüari 
2002 tin e kápsula di tem- 
pu, un idea di Henry Toré. 
E arkitektonan enkargá 
ku e proyekto aki na sierto 
momentu a haña ku e monu- 
mento aki tabata stroba den 
realisashon di e proyekto 


A destruí parti di Monumento di Lions 


di drechamentu di Kaya 
Grandi. Arkitekto i man- 
datarionan ku a etalá nan 
falta total di konosementu 
tokante e monumento aki. 
Henry Toré di Bonaire 
Lions Club mester a kai 
aden pa duna diputado 
Hennyson Thielman i su 
hendenan 
splikashon 
di 
kiko ta trata aki. 
Asta e mester a usa 
un video ku FuHiKuBo 


a graba tokante e historia 
di e monumento. A bai re- 
union ku henter e ‘crew’ di 
diputado pa duna sobrá in- 
formashon. 
E problema ta ku nan 
tin plannan ku e plenchi i 
e monumento segun nan 
tabata para den kaminda. 
Diskutiendo a yega na un 
konsenso. Esaki a enserá 
ku a destruí parti pafó di e 
sitio aki. 

KRALENDIJK -- E seri 
semi dokumental Sitionan 
Marká ta kontinuá e wikènt 
aki ku e di 12 episodio, ku 
atenshon pa e área Awa di 
Lodo. 
E semi dokumental ku 
Frans Booi, ta un seri di 
19 programa tokante di si- 
tionan históriko, sitionan 
marká na Boneiru, presen- 


Di 12 episodio Sitionan Marká 
Atenshon pa área Awa di Lodo 


tá pa Felix Nicolaas. 
Dos siman pasá, den di 
11 episodio, por a mira e 
programa tokante di Soro- 
bon, un bahia sumamente 
bunita i konosí na mundu 
pa windsurf su kampio- 
natonan, hóbennan ku ta 
konkistando mundu ku nan 
trikinan riba awa. 
Kaminda ántes a duna 


servisio na barku, tabatin 
komersio di vários artíkulo 
konektá ku laman. 
Tambe Booi a splika 
mas di e liña di Cai te Mal- 
mok. 
E wikènt akí den episo- 
dio 12, ta trata e área Awa 
di Lodo, un área ku ta keda 
entre e kaminda di tera pa 
bai Lac i kaminda di asfalt 
pa bai Sorobon, patras di 
El Gran Chaparal. 
Un parti di Kunuku 
San Hose, Palu Omh Wie 
den sentro di e tereno, ta 
punto sentral di komb- 
ersashon, ku ta haña den 
buki Boynay Tey di Frans 
Booi. 
Booi ta splika unda e 
nòmber Awa di Lodo a 
originá, e área ku ántes 
hopi awa tabata pasa for 
di Mona Pasashi krusa ka- 
minda di Lac, tresiendo e 
lodo riba e tereno di Jos 
Hart, ku ta karga e nòmber 
San Hose, tambe Den Bon. 
Flamingo ta hopi den 
e área akí i Booi ta splika 
kon e grandinan ta kuida 


nan yunan, ken tabatin fl a- 
mingo na kas e tempu ei 
pa kuida, kosnan místiko 


sigur ta hasi e episodio akí 
interesante. 
Hopi kos lo siña di Booi 

Kit’e kòrki: 
FUN na Bottles! 


Nobo: 
Fun Miles na 
Bottles 





bottles.online @bottlesbonaire 
funmiles.net 


Awor bo por disfrutá di Fun Miles na Bottles 
Boneiru é adrès pa e biñanan di renombre, un 
selekshon impreshonante di bibida stèrki i 
markanan di tòp kalidat, kòﬁ Nespresso i serbes 
semper na preisnan hustu. 


Riba bottles.online tambe por spar Fun Miles i den 
establesimentu por spar i troka. 


funmiles.net 


ku ta yuda nos pa ora nos 
bishitá e sitionan ku nos ta 
presentá den e programa 
akí. 


Danki pa reakshon riba 
di e programa ku ta pa- 
sando atraves di Bonaire. 
tv i despues riba YouTube, 


den programanan di FuHi- 
kuBo. Pues, sufi siente mo- 
tibu pa no pèrdè e seri Si- 
tionan Marká e wikènt akí. 


Kada dos siman ta pasá 
un episodio nobo, kumin- 
sando djabièrnè 12’or di 
mèrdia, ta ripití mei ano- 


chi, djasabra ta 4’or di a- 
tardi, djadumingu 8’or di 
anochi i djaluna 8’or di 
mainta. 


PREVENÍ KANDELA DOR DI USO 
KOREKTO DI BATERIA 


Abo ta trata bateria den i rondó 
di kas di un manera seif? Bateria 
por forma un peliger di kandela 
ora nan bini den kontakto ku awa, 
bira muchu kaiente òf ora no 
karga nan di forma korekto i seif. 


Bo tabata sa ku: 
• ora un chardjer keda den stòpkontakt muchu largu, ta surgi un 
riesgo di karga demasiado i di kandela? 


• bateria lithium-ion (den p.e. telefòn) ta suministrá mas energia, 
pero dor di esei tambe por oumentá e riesgo di kandela? 


• e riesgo pa un bateria pega kandela, ta dependé di e marka di 
chardjer ku bo ta usa? 


• un bateria ta bira muchu kayente mas fásil ora esaki kai òf ta dañá? 


• bo por rekonosé un bateria òf bateria ku por karga kibrá na kímiko 
ku ta lèk, holó di kímiko òf manda demasiado kalor? 


Pa mas informashon tokante uso seif di bateria, 
wak riba www.rijksdienstcn.com 

K R A L E N D I J K — 
Despues di un yobida di 5 
pa 10 minüt ta bira kasi im- 
posibel pa un persona por 
kana yega e botika banda di 
e entrada prinsipal di hospi- 
tal. Sí e hende logra yega, e 
no ta yega seku. Sea outo ta 
pasa muh’e òf e tin ku kana 
den awa pa drenta botika. 
E situashon aki ta fas- 
tioso tambe pa esnan ku 
mester bai hospital. Algun 
tempu pasá a drecha e área 
pa awa no yena e hospital, 
sinembargo e situashon ta 
keda un molèster pa esnan 
ku mester kana den e área. 
Na momentu ku vários siu- 
dadano a nota presensia di 
reportero di BONERIANO 
mesora a pidi pa saka potrèt 
di e situashon. Algun per- 
sona den botika tabata re- 
marká e asuntu fastioso di 


Despues 5 minüt di áwaseru: 
No por yega botika seku 


awa dilanti e edifisio. 
“Simplemente no por 
aseptá e asuntu aki”, ta loke 
tur hende ta bisa. Mester 
atendé awor. Hende mes- 
ter tin akseso pa kana den 
e área di hospital. Mester 
tene kuenta ku no tur hende 
ku ta bai sea hospital òf bo- 
tika, ta den bon posishon pa 
kana òf ku bon ánimo. Nan 
ta haña nan ku e situashon 
aki, e ta hopi molestioso. 
Esaki ta un situashon ka- 
minda áwaseru a kai ménos 
ku 10 minüt. Djis imaginá 
si áwaseru kai mei ora òf 
mas. 
Reakshon desepshoná 
Vários persona a ko- 
mentá na e sitio. Nan tabata 
desepshoná ku e situashon. 
“Buska manera pa drecha 
loke tin prioridat. Ta bai 
drecha i hasi Kaya Grandi 


bunita, kaminda ya a men- 
shoná, ta pa e turista gosa 
di e isla, un área bunita. E 
siudadano mester ‘zoek 
het maar uit’, manera hu- 
landesnan ta bisa, kon kana 
yega na lugánan ku ta im- 
portante. 
Hospital i botika ta 


lugánan ku mester haña a- 
tenshon promé ku tur otro 
kaminda. 
Hende ku bon salú por 
kana den un kaya bunita. 
Pues gobièrnu atendé i 
asumí su responsabilidat! 
Por a tende diputado Kroon 
bisa ta bai drecha e área di 


hospital, 15 di sèptèmber 
diputado di ku ta atendé 
einan te awe nada. 
E trabou mester tabata 
hasí masha tempu. Gobièr- 
nu ta lat riba e asuntu aki.” 
Riba potrèt algun di es- 
nan ku a remarká i por mira 
e situashon. 

Tonchi, manera nos ta keda 
tira kos den laira e dianan 
akí, un bes aki nos ta tende 
nos bieu resá. 


Awèl sí, e bon ta ku di mi no tin 
mashá pa bisa. Masha poko mi ta 
hasi ko’i mala mucha. 


SOLUSHONNAN 
ESTATAL NOBO 


Bueno, Aruba i Kòrsou sí ta ‘asertivo’. Tin 
biá e asertividat ainda ta kontené un tiki odio. 
Mester tira esei afó. Pasobra, si bo ta odia, bo 
ta venená bo mes, miéntras ku e otro persona 
no ta muri. Komo sea, echo ta ku e Rubiano i 
Kurasoleño no a entregá e ‘kantidat generoso 
di outonomia’ ku nan a risibí na 1954. 
Pero nos, Bonerianonan, sí a entreg’é 
na 2010. Awor e dia a yega pa rekobr’é. No 
‘rekonkist’é’, komo si fuera Hulanda ta nos e- 
nemigu. Nò, Hulanda ta nos amigu. Nos sim- 
plemente mester hañ’é bèk. Pa logra esei, nos 
mester bira asertivo. Nos himno ta rekordá 
nos diariamente ku ‘humildat’ ta nos birtut mas 
haltu. Esei ta bunita. Mester mantené esei. 
Pero nos por ta asertivo na un manera hu- 
milde i alabes desidido. Nos a desmantelá An- 
tia pa por rekonstruy’é. No pa hasi’é manera 
e tabata ántes. Pero den nos kurason nos tur 
sa, inklusivo e Rubianonan, ku e úniko tres 
isla na mundu kaminda ta papia Papiamentu, 
ta pertenesé na otro. Histórikamente, kultural- 
mente i te ainda asta polítikamente. Pasobra 
tur tres isla te ainda ta forma parti integral di 
Reino Hulandes. 
Pues nos tin ku rekonstruy’é na nos propio 
manera. Nos no ta mará na teorianan konsti- 
tushonal tradishonal, ku a keda desaroyá mas 
tantu na Europa kontinental i Estádos Uní- 


NOS MESTER BIRA MAS ASERTIVO 
Sin riesgo, no por gana nada 


E eskoho pa elegí nos gobernadónan lo fortifiká nos boluntat demokrátiko tambe. Nos mester siña bira mas asertivo. Na 
un manera moderá i hustu, pero al fin i al kabo nos, (es desir, e 3 islanan), mester asumí responsabilidat pa nos destino 
kolektivo. No hende di afó. Nos mester disidí dentro di e límitenan di kada isla su propio konstitushon federal. 


dos. Nos por krea un Union Nobo ku ta kuadra 
ku nos nesesidatnan speshal i nos situashon 
komo archipiélago. 
Den e proseso aki Boneiru por hunga un ròl 
katalizante. Siendo asertivo na un forma kore- 
kto, Boneiru por sende un kandela suave den 
e alma di Aruba i Kòrsou tambe. Nos lo bai 
tin mester di Aruba i Kòrsou pa nos logra nos 
meta. Pero Aruba i Kòrsou tambe lo tin mester 
di Boneiru. Pasobra di naturalesa Boneiru ta vi- 
bra pas i trankilidat. 
Na Boneiru nos ‘asertividat’ ta kuminsá ku e 
desishon ku nos relashon ku Hulanda mester 
kambia. Mester kuminsá un proseso gradual di 
moda ku Boneiru por rekobrá e outonomia ku 
el a pèrdè na 2010. Nos ta konsiente ku e pro- 
seso akí lo tuma su tempu. Pero sin komienso 
lo no tin final tampoko. 
Por ehèmpel, nos por kuminsá ku edu- 
kashon. Durante un periodo di 5 aña, e re- 
sponsabilidat pa manehá nos propio sistema 
edukashonal lo transferí na e (futuro) Gobièrnu 
Federal di Boneiru. I asina por sigui ku otro tar- 
eanan gubernamental, unu pa unu òf kisas asta 
algun simultáneamente, dependiendo komple- 
hidat i kumbiniensia. 
Di kon ‘federal’, lo spliká despues. Por in- 
isiá e proseso di federalisashon di Boneiru den 
Kapítulo 7 di Konstitushon Hulandes (‘Grond- 


wet’). Ora e proseso a yega na su final, por 
disidí sí mester inkorporá Boneiru bèk den 
Statüt, sí òf nò. 
Pues awor nos por redaktá e teksto nobo 
di artíkulo 132b di Konstitushon Hulandes, 
indikando den kua direkshon nos kier bai. 
Despues lo añadí algun otro insisonan mas 
na e artíkulo akí. 
Art. 132b di Konstitushon Hulandes: 
1. Boneiru ta un Estado Isleño Federal. Tur 
outonomia legislativo i ehekutivo restante ta 
keda pa e Estado Isleño Federal di Boneiru. 
2. E Estado Isleño Federal di Boneiru ta 
forma un parti integral di Hulanda i di Union 
Europeo. 
3. Ta regla e proseso di federalisashon 
i di e transferensia di tarea i responsabilidat- 
nan na e Estado Isleño Federal di Boneiru 
pa lei. Mas informashon tokante esaki por 
haña aki: www.arcocarib.com/ebooks/de-zon- 
verlicht-de-weg/ E ‘link’ aki ta konsistí di dos 
teksto na Hulandes, e promé un ensayo den 
kua ta splika ku e sistema di Statüt en realidat 
ta un sistema federal. E di dos ta un konsepto 
di lei pa demostrá kon por inkorporá Boneiru 
den Konstitushon Hulandes komo un ‘Terito- 
rio Isleño Federal’ (loke awor nos ta preferá di 
yama ‘Estado Isleño Federal’). Por mira e dos 
tekstonan akí komo prekursor di e buki akí. 

Demokrasia i hustisia 
Outor: P. Fernando Pascual 


E título a bai di ta “Demokrasia òf hustisia”, pero e lo por hiba 
bo na mal entendimentu. E punto ta simpel: ki relashon ta eksistí 
entre demokrasia i hustisia? 


Pa kontestá, e mirada mester alargá su mes i konfrontá un pre- 
gunta previo: ki relashon ta eksistí entre un sistema polítiko kualk- 
ier i hustisia? 


E kontesta ta artikulá den dos nivel. Promé: den e sistema mes. 
Di dos, den esnan ku ta asumí e responsabilidat di ser gober- 
nantenan segun metanan ku nan a proponé. 


Ta eksistí sistemanan polítiko ku ta dañá den nan mes struktura. 
Kier men, tin formanan di gobièrnu i di partisipashon ku ta nase 
heridá di morto, pasobra e ta impliká diskriminashon, eksklus- 
hon, marginashon di gruponan, supreshon di derechonan bási- 
ko di sernan humano. 


Ta p’esei por papia di sistemanan polítiko esensial inhustu, kier 
men, sistemanan ku for di leinan i for di strukturanan ta pro- 
mové i mantené situashonnan di daño mas o ménos grave pa ku 
personanan. Komo tambe ta eksistí sistemanan polítiko mas 
hustu, orientá pa sirbi hende i pa alkansá mehorashonnan real 
den e bida sosial. 


E di dos nivel ta referí na e gobernantenan. Un sistema struk- 
turalmente inhustu por tin gobernantenan ku ta buska pa limitá 
dañonan, ku ta promové algu di bon entre hendenan apesar di 
leinan. Na mesun tempu, un sistema strukturalmente hustu (o 
ménos inhustu) por tin gobernantenan korumpí, kobarde, am- 
bisioso, arogante, kende ta provoká enorme daño na persona i 
gruponan. 


Lo ideal (ta bon pa no keda sin konsiderá idealnan na e ora di 
biba) lo ta di haña un sistema ku un struktura sano i ku bon 
gobernantenan. 


Laga nos ban bèk na e dos palabranan di inisio: demokrasia i 
hustisia. Demokrasia ta un sistema bon? I esnan elegí, segun 
leinan elektoral kompleho i ku ta provoká enorme diskushon- 
nan, nan tin un nivel di honestidat i un amor pa hustisia sufisiente 
manera pa promové e bon di e sosiedat? 


Si nos no konfrontá e preguntanan aki, no tin muchu sentido 
alabá esnan ku ta promové konsolidashon di demokrasia si 
promé nos no a analisá si e sistema aki supuestamente demokrá- 
tiko ta hustu, i si esnan ku ta goberná ta prepará i ta poseé un 
aktitut étiko sufisiente pa e responsabilidatnan ku nan ta asumí 
dilanti esnan ku ta spera pan, trabou, seguridat i un rèspèt masha 
grandi pa e derechonan fundamental di tur hende. 


Eukaristia i matrimonio 


Outor: Pader Antonio Rivero LC 


Kon e saludo di pas mester ta 
den Misa? Saserdote ta kontestá 
Pa Walter Sánchez Silva | ACI Prensa 


Pader Giovanni Zaccaria, 
profesor asosiá di teologia di 
sakramentonan di e Universi- 
dat di Santa Cruz na Roma, ta 
splika kon meter hasi e saludo 
di pas den Misa. 
Den deklarashonnan na 
EWTN Noticias, e saserdote 
a splika ku e saludo di pas “ta 
un gesto importante pasobra 
nos por a bisa ku e Señor a 
bisa nos pa duna pas, ora nos 
ta presentá nos ofensa”. 
Den e sentido akí, “mester 
hasi e gesto akí trankil, sin ansha, sin agitashon, sin bai di un 
banda pa otro”. 
Ademas, “e gesto mester denotá loke tin paden. Pas ta 
partisipashon di alegria pero no un fiesta lòs”. 
“Misa ta un akshon ku ta denotá e unidat di shelu i tera. E 
ta un tempu fuera de lo ordinario”, e saserdote a rekordá. 
E deklarashon di e saserdote ta akuerdo ku un karta sirku- 
lar di e Dikasterio pa e Kulto Divino i Disiplina di Sakramen- 
tonan den Vatikano, ku ta referí na e tema den yüni 2014. 
Den e karta akí, e Dikasterio a indiká ku e saludo di pas 
mester mantené su mes den e momento di Misa den kua e ta 
aktualmente; esaki komo kontesta riba e sugerensia di algun 
obispu pa hasié den un momento distinto. 
E karta tambe a alertá riba tres abusu al respekto: 
1.- Introdukshon di un “kantika di pas”, ineksistente den e 
Rito Romano. 
2.- Movementu di fielnan pa interkambiá pas; i 
3.- Ku e saserdote ta bandoná e altar pa duna pas na algun 
fiel. 
Dikon hinka rudia den Misa? 
E eksperto den teologia di sakramentonan a splika ku “hinka 
rudia ta un gesto ku ta denotá adorashon, e ta mustra ku nos 
ta dilanti algu no usual ni normal, sino ku nos ta dilanti algu 
realmente superior, nos ta dilanti di Dios”. 
“Dilanti di djE e postura mas korekto ta esun di ta na rudia, 
pasobra mi ta adorando i ku e postura di kurpa nos ta alabá 
Dios ku ta Tata, Yu i Spiritu Santu”, el a agregá. 
E saserdote a indiká ku “e momento mas importante pa 
hinka rudia ta e e plegaria eukarístiko, ke men ora e saserdote 
ta resa e orashon di konsagrashon di pan i biña den kurpa i 
sanger di Kristu”. 
Pader Zaccaria tambe a rekomendá pa tuma algun minüt 
despues di a konkluí e Misa pa “ofresé un tempu di orashon 
íntimo: pa pidi, kompensá, dirigí nos Señor pidiendo hopi kos”. 


Promé ku duna e relashon en- 
tre e dos sakramentunan, laga 
nos repasá un poko e mara- 
via 
di 
matrimonio. 
Ta Dios mes kende ta pone 
den e muhé i den e hòmber ei 
anhelo di union mutuo, ku den 
matrimonio lo yega di ta alian- 
sa, konsorsio di hinter bida, 
ordená dor di e mesun índole 
natural pa bon di e pareha i 
pa e generashon i edukashon 
di e yunan. 
Matrimonio no ta un insti- 
tushon puramente humano. E 
ta respondé, sí, na e órden 
natural boluntat di Dios. Pero 
ta Dios mes kende, na ora di 
krea hòmber i muhé, segun su 
imágen i semehansa, ta kon- 
fia na nan e mishon noble di 
prokreá i kontinuá ku e esp- 
esie humano. 
Matrimonio, di orígen dib- 
ino pa derechi natural, ta elevá 
pa medio di Kristu pa e órden 
sobrenatural. Kier men, ku e 
Sakramentu di Matrimonio 
instituí dor di Kristu, e pare- 
hanan ta risibí e grasianan es- 
pesial pa kumpli ku nan de- 
bernan di esposo i mayornan 
di famia. 
Ta antó ku, e Sakramentu 
di Matrimonio o, manera nan 
ta bisa, e “kasamentu pa Ig- 
lesia” ta sòru ku komunidat 
aki di bida i di amor ta un ko- 
munidat kaminda grasia dibi- 
no ta kompartí. 
Pa su mes institushon i nat- 
uralesa, ta sigui ku matrimo- 
nio tin dos propiedat esensial: 
unidat i insolvensia. Unidat, 
kier men, un ku un. Insolven- 
sia, ke men, e no por ser dis- 
olvé dor di ningun persona. 
E pakto matrimonial ta ire- 
vokabel.: “ Té ora ku morto 
separá boso”. 
No laga nos lubidá ku e 
ministronan di Sakramentu ta 
e esnan mes ku ta sera matri- 
monio. E saserdote únika- 
mente ta risibí i ta bendishoná 
e konsentimentu. Ki relashon 
Sakramentu di Eukaristia tin 
ku esun di Matrimonio? 
Eukaristia ta sakrifisio, ko- 
munion, presensia. Ta e sakri- 
fisio di e kurpa entregá, di e 
sanger dramá. E ta duna tur 
kos: Kurpa, Alma, Sanger i 
Dibinidat. E ta komunion, e 
kurpa ku mester kome i e 
sanger ku mester bebe. I ko- 
miendo i bebiendo e kumin- 
da selestial aki, nos lo tin bida 
eterno. Ta e presensia ku ta 
keda den Tabernakelnan pa 
ta konsuelo i aliento. 
Matrimonio tambe ta 


sakrifisio, komunion i presensia. 
Ta e sakrifisio den kua tur dos 
ta duna nan mes kompleta- 
mente, ku kurpa, sanger, alma i 
afekto. I si no tin sakrifisio i en- 
trega kompleto, no tin matrimo- 
nio 
sino 
egoismo. 
Matrimonio ta komunion, tur 
dos ta forma un union huntu, nan 
ta únikamente un kos, meskos 
ku ora nos ta risibí. Hesus ta 
forma ku mi un union komun 
asina fuerte i asina íntimo, ku 
ningun hende por kibr’é. 
Matrimonio, meskos ku Eu- 
karistia, tambe ta presensia kon- 


tinuo di e amor di Dios ku su 
pueblo. 
Amor ta esensialmente 
duna nos mes na otro. Leu di 
ta un inklinashon, amor ta un 
desishon konsiente di nos bol- 
untat di aserká nos mes na 
otronan. Pa tin kapasidat di 
stima di bèrdat ta nesesario pa 
kada un renunsiá hopi kos, 
prinsipalmente di nos mes, pa 
duna di nos mes sin spera ku 
ta gradisí nos, pa stima te na 
final. E lagamentu lòs for di nos 
mes ta e fuente di ekilibrio, e 
sekreto di felisidat. 

WILLEMSTAD 
– 
Debí na e diferente mal 
tempu ku Kòrsou a ko- 
nosé den e dianan ku a 
Pir Playa Piskadó será 


pasa, kombiná ku laman 
brutu, esaki a okashoná 
daño grandi na entre otro 
e pir na Playa di Piskadó 


di Wèst Punt. 
Ministerio di GMN, 
despues di a tuma nota 
di esaki, a disidí pa den 
un forma inmediato será 
akseso na e pir na Playa 
di 
Piskadó, 
pendiente 
trabounan di renobashon 
ku mester kuminsá mas 
pronto posibel. Na e mes 
un momento, Ministerio 
di GMN mediante su de- 
partamento di AVB lo in- 
ventarisá tur e otro pirnan 
na Kòrsou pa mira nan 
kondishon 


WILLEMSTAD-- Den 
e periodo di 3 òktober pa 
9 òktober 2022, polis a re- 
gistrá i a analisá e siguiente 
aktividatnan kriminal. 


Atrako 
Den e periodo ariba 
menshoná, a registrá tres 
kaso di atrako. E atrakonan 
a tuma lugá entre 11.30’or i 
23.00’or . 
Ta trata aki di atrakonan 
ku a tuma luga na Seru For- 
tunaweg, Juan Domingu bij 
Mahuma i F.D. Roosevelt- 
weg. 


Ladronisia di vehíkulo 


Análisis krímennan di impakto haltu 


Den e periodo aki po- 
lis a risibí notifikashon di 
tres kaso di ladronisia di 
outo. Afortunadamente dos 
a keda na intento. A re- 
gistra e ladronisianan entre 
11.30’or i 23.00’or. Re- 
markabel den e periodo aki 
ta ku malechornan su en- 
foke tabata riba Mitsubishi 
L 300, Mitsubishi Lancer i 
Kia Picanto. Sitionan unda 
malechornan tabata aktivo 
ta Waaigat, Kaya Homan i 
Caracasbaaiweg 


Kiebro den kas 
Polis a registrá dies- 
dos kiebro den kas. E ki- 


ebronan aki a tuma lugá 
riba entre 05.00’or pa 
09.00’or i 16.00’or pa 
24.00’or. Sitionan unda a 
registra kiebdro ta na Ma- 
huma Kaya O, Kaya Fel- 
pa G, Mangoweg, Mirla 
Plateweg, La Quinta Villa 
Resort, Troepiaalweg, Hel- 
frichdorp, Kaya Damasco, 
Ronde Klip Weg, Kaya 
Gamay, Caroni Weg i Kaya 
Seru Bayan. Den mayoria 
kaso ladron nan kibra porta 
i bentana (mayoria). 


Kiebro den negoshi 
A konfirmá seis kiebro 
den negoshi ku a tuma en- 


tre 03.00’or i 09.00’or i 
15.00’or pa 17.00’or. Den 
mayoria kaso a kibra porta 
i/òf slòt di e negoshi. 
Kiebronan ta registrá 
na Piscaderaweg, Seru Lo- 
raweg, St. Michielsweg, 
F.D. Rooseveltewg, Kaya 
Charles Maduro i Kaya 
Jombi Mensing. 


Kiebro den/na outo 
Tabatin sinku kiebro den 
outo, ku a tuma lugá for di 
djárason t/k djadumingu 
entre 12.00’or i 17.00’or. 
E kiebronan a tuma lugá 
08.00’or pa 12.00’or i 
19.00’or pa 24.00’or. A re- 


gistra kiebro na Piscadera- 
baai, Caracasbaai 2x, Kaya 
Koruna i Kaya Yanchi Bos- 
kaljon. 
Violensia relashonal 
E áreanan kaminda ku 
polis mester a duna asisten- 
sia pa e tipo di violensianan 
aki, tabata na Seru Fortuna, 
Rif bij Otrobanda, Punda, 
Maria Maal, Dominguito, 
Mari 
Pampoen, 
Koraal 


Specht, Jan Thiel, Cas 
Cora. 
Un total di 9 kaso po- 
lis mester a atende kune. 
A registra e kasonan en- 
tre 16.00’or pa 23.00’or i 
03.00’or pa 08.00’or 


WILLEMSTAD-- Re- 
lashoná ku un investi- 
gashon kaminda a hòrta 
piesa di dos outo dia 7 di 
òktober 2022 na Kanga i 
Kaya Korona, tim di joy- 
riding a detené un hòmber 


Detenshon pa ladronisia di piesa di outo 


sospechoso. 
Djamars 11 di òktober 
2022 alrededor di 12.00’or, 
personal di tim di joyriding 
a detené e hòmber C.R.M. 
nasé na Bonaire di 59 aña 
di edat pa e kasonan ariba 


menshoná. 
Detenshon di e hòmber 
aki a tuma lugá na Warda 
di Reshèrshi na Garipi- 
toweg. A presentá e sos- 
pechoso dilanti un fiskal 
ouksiliar ku a ordená su 


W I L L E M S TA D - - 
Djárason 12 di òktober 
2022 den oranan di mar- 
dugá durante di un patruyá 
rutinario, polis a kontrolá 
un vehíkulo i su doku- 
mentunan no tabata na 
òrdu pero tambe chasis di 


Detenshon pa ladronisia di outo 


e vehíkulo no tabata visi- 
bel. Relashoná ku e kaso 
ariba menshoná polis a de- 
tené riba F.D. Roosevelt- 
weg shofùr di e vehíkulo 
e hòmber M.A.B. nasé na 
Repúblika Dominikana di 
29 aña di edat. 


Polis e konfiská e ve- 
híkulo pa mas investi- 
gashon. 
A presentá e sospechoso 
dilanti un fiskal ouksiliar 
ku a ordená su enkarsela- 
mentu pendiente di mas 
investigashon. 


enkarselamentu pendiente di mas investigashon. 


Rumba Cafe B.V. 


ta buska 
Junior pizzabakker 
patissier 


Pa mas inf. tel. 780-4635 


Peña Traha Pa Bo B.V. 


ta buska 
6 metselaar 


Pa mas inf. 
tel. +599 785-3119 


Rumba Cafe B.V. 


ta buska 
Junior pizzabakker 
patissier 


Pa mas inf. tel. 780-4635 


Peña Traha Pa Bo B.V. 


ta buska 
6 metselaar 


Pa mas inf. 
tel. +599 785-3119 

ORANJESTAD 
-- 
Despues cu den luna di sep- 
tember tres Hues a atende 
e apelación cu Gobierno 
a haci contra decisión di 
Corte di Prome Instancia, 
a dicidi cu e retiro di Paola 
Kock como polis tabata na 
su luga. Pues a bay contra e 
decisión di Corte di Prome 
Instancia cu a haya cu e re- 


Conseho di Apelacion ta haya: 
Retiro di Paola Kock como polis na su luga 


ORANJESTAD -- Re- 
cientemente tabatin un de- 
cision den Corte cu emplea- 
donan di Arutram a gana. 
Tabata trata di 13 empleado 
cu a dicidi di bay Corte ora 
cu e compania dicidi di kita 
cinco dia di trabou, cu nan 
a presenta sin uniform for 
di nan. Tur e empleadonan 
a gana e caso aki. 
Arutram ta cay bou di e 
compania Arubus y pa al- 
gun aña caba ta den un situ- 
acion financiero precario. E 
situacion a bira asina dificil 
cu na 2018 no por a cumpli 
cu un provision den CAO 
cu ta bisa cu dos bes pa 
aña mester entrega e traha- 
donan uniform nobo. A ne- 
gocia cu a cambio ta duna 
e empleadonan e compen- 


tiro tabata un decisión de- 
masiado pisa. 
Practicamente 
mesun 
argumentonan cu a bini 
dilanti di ambos banda du- 
rante cu Raad a trata e caso, 
cu loke a papia den Prome 
Instancia. Raad mes tambe 
a conclui, mescos cu di e 4 
argumentonan duna pa re- 
tira Paola, solamente dos 


tabata proba. Esta esun 
unda cu el a viola secrecia 
di trabou y a pone bida di 
un colega na peligro ora cu 
el a menciona su nomber 
na un sospechoso den un 
investigacion grandi cu ta- 
batin andando. Si Corte di 
Prome Instancia a papia di 
un “inschattingsfout”, Raad 
tabata di acuerdo cu esaki 


pero ta bisa cu e tabata uno 
basta serio. 
E ta haya cu Kock como 
Polis no mester a bay na cas 
di un sospechoso y pio net 
despues di e inval na e cas. 
No a kere su version cu el 
a consulta cu su hefe riba 
esaki. Tur ta na tur, no ta 
haya cu pa e eror aki cu el 
a comete un retiro incondi- 


cional ta mucho pisa. Esaki 
ta nifica cu e decision tuma 
door di Gobierno pa dun’e 
su retiro pa Conseho di 
Apelacion ta na su luga. E 
caso aki ta Gobierno a ape- 
la pasobra no tabata di acu- 
erdo cu e decision di Corte 
di Prome Instancia. E ta 
nifica tambe cu Paola Kock 
no tin mas caminda pa bay. 


Arubus a kita placa di trahado y Corte 
a ordena pago bek 


sacion. 
Normalmente cada seis 
luna lo mester haya 5 shirt, 
3 carson y un par di sapato. 
Na 2019 a haya e compen- 
sacion y den 2020 a palabra 
cu nan lo haya 20 dia liber 
adicional. E problema a 
sigui den 2021 y a informa 
cu ta te na januari 2020 lo 
por cumpli bek. 
Mientrastanto e uniform 
no ta cos cu por bisti mas y 
trahadonan pa berguensa y 
pa pone presion na decem- 
ber 2021 a dicidi di traha 
den nan paña normal. A bini 
un confrontacion cu traha- 
donan y a duna nan instruc- 
cion pa bisti uniform bieu 
sino lo considera cu no ta 
cumpli cu nan obligacion. 
Asina a kita cinco dia cu 


nan a presenta sin uniform. 
Pa e motibo ey a manda es- 
nan uniform cas. Despues 
di esey di repente dia 17 di 
december a informa nan cu 
pa dia 2 nan lo haya uni- 
form completamente nobo. 
Pero e cinco dianan aki, 
no kier debolbe nan pa 
cual e empleadonan a bay 
corte. Corte den su vere- 
dicto a señala riba articulo 
23 di e CAO y cu tambe ta 
berdad cu Arutram a faya 
pa cumpli cu e provision 
aki of no completamente a 
cumpli. Loke ta berdad ta 
cu Arutram te cu 17 di de- 
cember, 2021 no a cumpli 
cu su obligacion y no a paga 
compensacion pa esaki, 
Corte no ta di acuerdo cu e 
ponencia di Arutram ora cu 


e ta bisa cu e empleado no 
a cumpli cu e instruccion 
duna, despues cu Arutram 
no a cumpli cu provision di 
articulo 23 di CAO. 
Hues a bisa cu e emplea- 
do tabatin derecho pa pidi 
pa temporalmente schors e 
obligacion di presenta den 
uniform te ora cu Arutram 
cumpli. 
Mirando cu dia 20 a en- 
trega uniform nobo, e cinco 
dianan cu el a presenta sin 
uniform no tabata un acto 
ilegal. 
Por lo tanto Corte no 
ta considera cu el a nenga 
di cumpli cu su trabou. E 
hecho cu Arutram a strob’e 
di traha e dianan ey, door cu 
e no tabatin uniform bisti, 
ta algo cu ta cay completa- 


mente pa responsabilidad 
di e compania. 
Corte a bisa bon cla mi- 
rando cu e doño di trabou 
no a cumpli, e no tabatin 
derecho pa pone den prac- 
tica e principio di “no work 
no pay”. E ariba menciona 
ta nifica cu Arutram mester 
paga su empleado e cinco 
dianan bek cu 15% extra 
mas e interes legal. E as- 
pecto financiero precario di 
e compania no a hunga un 
rol den e decision aki. 
Abogado di e empleado 
a señala cu e compania mes 
ta responsabel pa e situa- 
cion aki door di duna bia- 
henan gratis riba e tram. 
Ademas, ora cu a pone pre- 
sion di ripente dia 20 nan a 
haya uniform nobo. 


ORANJESTAD -- Di- 
aranson den transcurso di 
madruga Wardacosta su 
Centro Maritimo di Op- 
eracion (MOC) despues di 
detecta un boto sospechoso 
a dirigi un Metal Shark pa 
intercepta esaki. 
E Metal Shark a haci un 
persecucion riba lama ca- 
minda Wardacosta mester 
a los tiro di advertencia du- 


Wardacosta cu detencion di boto 
cu indocumentado 


rante e accion pa intercepta 
e boto. 
Abordo di e boto agen- 
tenan di Wardacosta a en- 
contra 11 hende homber 
indocumenta procedente di 
Venezuela. 
E boto a wordo treci n’e 
pier na Savaneta caminda e 
personanan a ser entrega na 
Cuerpo Policial di Aruba y 
na Warda nos Costa. 

ORANJESTAD -- Di- 
aranson algo prome cu 5'or 
y mey di atardi presencia 
di brandweer a wordo pidi 
na un cas na Hooibergka- 
vel cu lo tabata na candela. 
Aparentemente 
durante 
dia nan tawata tin prob- 
lema cu coriente. 
Mesora brandweer a 
bay direccion di e cas y na 


Candela di cas a resulta cu ta problema di coriente 


yegada nan a bin compro- 
nde cu no ta e cas tabata na 
candela pero un stopcon- 
tact den un camber a coy 
candela y esaki a pone cu 
e breaker bula. Brandweer 
no a mira candela, pero 
pa tur siguridad a keda un 
rato mas pa tira bista y pa 
ta sigur cu no tin niun peli- 
ger mas di candela 


ORANJESTAD -- Net 
algo pasa di mey anochi di 
diamars ultimo, polisnan a 
wordo dirigi pa un caso di 
un persona burachi, kende 
tabata fastidiando clien- 
tenan di un bar restaurant 
na Plasa Daniel Leo den 
centro di Oranjestad. 


Homber burachi y fastioso deteni 


Na e sitio polisnan 
ta wordo informa c’un 
homber bisti c’un t-short 
crème, c’un jeans blauw y 
un pechi biña riba cabes, 
tabata busca problema cu 
clientenan di e luga pero 
na momento cu polisnan 
a yega, ya el a cana bay 


direccion di Schelpstraat 
segun e denunciantenan. 
Mesora polisnan a bay den 
su direccion y net dilanti di 
e edificio cu antes tabata 
Sport Caribe, nan ta mira 
un homber sinta abou y 
kende tabata cuadra cu loke 
a wordo informa pa testigo- 


nan. Ora cu polisnan a yega 
cerca e homber aki, tabata 
sinta abou wowo cera y a 
mustra na soño y nan a logra 
di spierta e persona aki, 
kende tabata papia cu lenga 
pisa, su rosea tabata hole 
na alcohol formal mientras 
cu e tabatin wowonan hopi 


irita. Ora cu el lanta para 
tampoco e por a wanta su 
balansa confirmando cu e 
ta formalmente burachi y el 
a wordo deteni, transporta 
pa warda di polisa caminda 
Hues Comisario suplente, a 
ordena pa e keda deteni pa 
pasa su wayaba. 


ORANJESTAD 
-- 
Diamars net mey anochi, 
polisnan a bay pa un caso 
di destruccion den Bern- 
hardstraat caminda nan ta 
papia cu e homber di ini- 
cial F. kende ta declara cu 
dia 6 di October el a cera 


Destruccion 
su negoshi lagando esaki 
bon atras pero diamars 
cu el a bin na e negoshi, 
el a riba cu desconocinan 
a kibra un bentana di un 
porta cual tabata e unico 
destruccion cu el a con- 
stata na e negoshi. 


ORANJESTAD --Dia- 
huebs mainta, Prome Mi- 
nister Evelyn Wever-Croes 
a reacciona riba un mail- 
anonimo cu ta circula cu 
contrincantenan politico a 
publica tocante Arubahuis. 
Ta trata aki di un email di 
mei 2021, den cual ta men- 
ciona cosnan cu no ta bay 
bon den Arubahuis. 
Prome Minister a enfati- 
sa cu el a ricibi e email aki 
y ta na altura di dje y ta e 
denuncianan den e mail aki 
a conduci cu Prome Minis- 
ter mes a pidi pa haci un in- 
vestigacion riba Arubahuis. 
Por lo tanto, email anonimo 
aki tambe ta parti di e in- 
vestigacion den cuadro di 
Arubahuis. “Mi por bisa 
asta cu, esun cu a manda e 
email anonimo aki cu a re- 
sulta di ta parti di e inves- 
tigacion, tambe ta parti di 
dje”. 
Ya ta varios ocacion 
Prome Minister a bin ta 
splicando riba e tema di 
Arubahuis den conferenci- 
anan di prensa di Gobierno 
di Aruba indicando cu tin 


Prome Minister Evelyn Wever-Croes: 
“oposición mes a pidi pa investiga Arubahuis” 


un investigacion den 
full Arubahuis tumando 
luga cu e mes a pidi pa wor- 
do haci. “Mi a compromete 
mi mes pa asina cu e inves- 
tigacion y su consehonan 
ta cla, pa presenta nan na 
Parlamento, y informa co- 
munidad henter. 
E investigacion ta den 
proceso y investigacionnan 
manera esaki por tarda”, 
Prome Minister un biaha 
mas ta bisa. 
“Mi ta haya lamentable 
si, cu djies pa purba daña 
mi nomber y haci politica, 
ta purba daña un investiga- 
cion asina importante. Pa- 
sobra esey ta loke e politi- 
conan oponente ta haci ora 
denuncia, exigi rapport, 
exigi investigacion mien- 
tras investigacion ya ta an- 
dando. 
Ora cuposicion ta insisti 
pa publica un documento 
cu no ta cla ainda, y esey lo 
daña e investigacion. 
Mi a splica esaki hopi 
biaha, e investigacion ta 
tarda, ta berdad, esey ta 
pasa tur investigacion si bo 


kier hasie bon. 
Y nos Gobierno kier pa 
e investigacion wordo haci 
bon. Ohala e por a keda cla 
ayera mes, pero esaki no 
ta e caso. Mes un pura cu 
oposicion tin pa e keda cla, 
ami tambe tin pasobra mi 
kier pone un punto final tras 
di e tema aki. Manera sem- 
per mi a demostra, ta para 
tras di mi palabra. 
Integridad ta hopi im- 
portante pa mi y pa mi Go- 
bierno hasta ora cu mester 
tuma desicionnan cu no ta 
mas popular, mi a demostra 
cu mi tin e determina- 
cion pa tuma e desicionnan 
aki cu ta na bienestar di pais 
Aruba Y pueblo di Aruba 
por sigui conta riba esaki. 
Transparencia y bon gober- 
nacion. Asina cu nos por 
duna mas informacion den 
detaye den e caso di Aruba- 
huis, inmediatamente nos 
lo hacie. Na e momento aki, 
mientras e investigacion ta 
andando, si nos forsa pa 
bisa mas di dje, nos por 
daña e investigacion y nos 
no kier haci esey”, Prome 


Minister Evelyn Wever- 
Croes a enfatisa. 
Mientras tanto, Prome 
Minister a bolbe duna di 
conoce, e tema aki ta hopi 
importante y tin e aten- 
cion debido di Gobierno di 
Aruba. Mientras cu e in- 


vestigacion ta andando, ta 
trahando riba e vision nobo 
pa Arubahuis cu ta e repre- 
sentacion di Aruba pa Hu- 
landa pa garantisa cu nos 
Arubianonan na Hulanda 
sinti cu nan interesnan ta 
wordo miho atendi. 

ST. MAARTEN – Mi- 
nister di hustisia ta felisitá 
e ganadónan di e torneo 
di sòftbòl ‘22 Emancipa- 
tion female softball knock 
out ’. Pa e klase femenino 
Spinnerz i pabien spesial 
pa Babyalons Police pa re- 
presentá ministerio di hus- 
tisia.Ta momentu tambe 


Minister ta felisitá 
ganadó sòftbòl 


pa felisitá e ekipo masku- 
lino Bombers i e ekipo fe- 
menino Sparks, pa sigurá e 
título di supkampion i tur 
ekipo partisipante. 
“Na nòmber di ministe- 
rio di hustisia mi ke gradisí 
Its Time Foundation pa or- 
ganisá e evento deportivo 
akí loke a inkluí tambe 


hopi 
personal 
hudisial. 
Sòftbòl ta un deporte ku a 
bin bira parti di kultura di 
St. Maarten i ta hunga un 
ròl importante pa nos parti 
di relashon sosial momen- 
tu ku ta konstruí fuerte, 
salú, kontentu i komunidat 
seif,” e minister a duna di 
konosé. 


ST. 
MAARTEN 
– 
SeaDream Yacht Club resi- 
entemente a anunsiá ku su 
base ta haf di St. Maarten 
pa e temporada benidero, 
pa su krusero di Karibe 
ku SeaDream II. Minister 
interino di turismo i asun- 
tunan ekonómiko, Omar 


St. Maarten base di 
SeaDream II 
Ottley: “Ta un plaser pa 
tin SeaDream pa djòin 
nos destinashon komo haf 
di kas. Nos ta mira dilanti 
pa yama e huéspet krusero 
bon biní na nos ‘Friendly 
Island.” Minister Ottley a 
ekspresá palabra di gradis- 
imentu na SeaDream Yacht 
Minister interino di turismo i asuntunan ekonómiko, Omar Ottley 
i direktor di Port of St. Maarten, Alexander Gumbs. 


Club pa skohe St. Maarten. 
Ohalá a base di nos servi- 
sio ekselente nos por usa 
e oportunidat akí pa atraé 
otro kompanianan krusero 
na St. Maarten. SeaDream 
II lo kuminsá na desèmber 
biahe di seis i ocho dia den 
Karibe. 


SABA – “Mi ta un per- 
Koalishon a kometé eror grandi 


sona ku ta sigui polítiko Karibense hopi di aserka. 
Mi a tuma nota ku 
koalishon na Boneiru a 
kometé un di e erornan 
di mas grandi den polí- 
tika di Karibe Hulandes, 
dor di pasa un moshon pa 
suspendé gezaghebber pa 
dos siman, pa asina hasi 
algun investigashon inde- 
pendiente.” 
Lider polítiko di Unit- 


ed 
People 
Movement 
(UPM), 
Dave 
Leven- 
stone, ta skirbi. 
Ta hopi tristu, segun 
Levenstone, ku a kometé 
tipo di eror asina, loke 
ta hasi e situashon hopi 
serio pa e hende ku tin 
konfiansa den koalishon 
formá pa MPB i UPB. 
Gezaghebber ta apuntá 
i nombrá pa Reino i Re- 


ino ta e úniko outoridat 
ku por suspendé òf ter- 
miná relashon ku e geza- 
ghebber. 
Esaki ta un eror sin 
presedente i por tin kon- 
sekuensia serio pa koa- 
lishon, segun Levenstone. 
Levenstone: “Gezagheb- 
bernan ta protehá pa lei, 
niun polítiko por mishi ku 
nan.” 
Dave Levenstone, lider polítiko di UPM. 


STATIA -- Djaluna 3 di 
òktober a inisiá ku e trabou- 
nan di rekonstrukshon di e 
promé fase na F.D. Roos- 


Rekonstrukshon promé fase aeropuerto 


eveld Airport na St. Eusta- 
tius. 
Esaki ta enserá rekon- 
strukshon di e kamind- 


anan, área di parkeo i área 
pa baha i buska pasahero 
dilanti e aeropuerto yamá 
‘kiss and go area’. 

SABA – Kontinuando 
ku selebrashon di ‘Dia 
Mundial di Kuminda’, dia 
11 di òktober a inougurá 
‘School A-Grow Compe- 
tition’. 
E inougurashon a tuma 
lugá den forma di un se- 
remonia kòrtiku tené pa 
Cecele Brown Integrated 
School. Kada skol a risibí 
un baki inkluí mata di to- 
mati, salada, promentòn i 
milon. 


Selebrashon ‘Dia Mundial di Kuminda’ 


Meta di ‘School A- 
Grow 
Competition’ 
ta 
pa desaroyá un apresio i 
komprendementu pa agri- 
kultura bou di hubentut. 
E skolnan partisipante 
ta Elizabeth Pemberton 
Primary, St. James Prima- 
ry, St. Thomas’ Primary, 
VOJN Primary, Joycelyn 
Liburd Primary, Cecele 
Brown Integrated School, 
Ivor Walters Primary i 
Chalrestown Primary. 

Ruthsaida van Heyningen i algun hóben ku ta bishitá e aktividat diario despues di skol na Jong Bonaire tabata di bishita e siman aki na 
FuHiKuBo. E empresa Excellence Consultancy di Ruthsaida ta duna un kurso yamá ‘Hóben Empresario’ na e hóbennan. Na FuHiKuBo 
Emma Pratt i Bòi Antoin a duna e hóbennan un presentashon tokante sklabitut, ku atenshon spesial pa e asina yamá ‘kasnan di katibu’ na 
parti sùit di Boneiru. 


Hóbennan di Jong Bonaire na FuHiKuBo 


